ఆస్ట్రేలియా పర్యటనలో భారత్ 'డే అండ్ నైట్' టెస్ట్ ఆడాలి: ఇంగ్లాండ్ మాజీ కెప్టెన్ మైఖేల్ వాన్
30-10-2019 Wed 15:41
గత పర్యటనలో భారత్ నిరాకరించింది
ఇప్పుడు బంగ్లాతో తన తొలి డే అండ్ నైట్ టెస్ట్ మ్యాచ్ కు ఒప్పుకుంది
షకిబల్ పై రెండేళ్ల నిషేధం చాలదు
భారత్ తొలిసారిగా డే అండ్ నైట్ టెస్ట్ మ్యాచ్ ఆడనున్న నేపథ్యంలో ఇంగ్లాండ్ మాజీ కెప్టెన్ మైఖేల్ వాన్ స్పందిస్తూ.. 'గతంలో భారత్ ఆస్ట్రేలియా పర్యటనలో డే అండ్ నైట్ టెస్ట్ మ్యాచ్ ఆడడానికి నిరాకరించింది. ఇప్పుడు స్వదేశంలో బంగ్లాతో తన తొలి డే అండ్ నైట్ టెస్ట్ ను ఆడేందుకు ఒప్పుకుంది. అలాగే వచ్చే ఏడాది ఆస్ట్రేలియా పర్యటనలో భారత్ ఒకటి లేదా రెండు డే అండ్ నైట్ మ్యాచ్ లు ఆడేందుకు అంగీకరిస్తుందనుకుంటా' అని ట్వీట్ చేశాడు.
టెస్ట్ హోదా ఉన్న భారత్, బంగ్లా జట్లు మినహా, మిగతా జట్లన్నీ పింక్ బంతితో సాగే డే అండ్ నైట్ మ్యాచ్ లు ఆడాయి. భారత్ పలు కారణాలు చెబుతూ ఈ మ్యాచ్ లకు దూరంగా ఉంది. ఇటీవల బీసీసీఐ కొత్త అధ్యక్షుడిగా బాధ్యతలు చేపట్టిన సౌరవ్ గంగూలీ బంగ్లాదేశ్ క్రికెట్ బోర్డుతో సంప్రదించి కోల్ కతాలోని ఈడెన్ గార్డెన్స్ వేదికగా నవంబర్ 22 నుంచి 26 వరకు జరిగే రెండో టెస్ట్ డే అండ్ నైట్ గా ఆడాలని కోరాడు. ఇక బీసీబీ తమ జట్టుతో సంప్రదించి నిన్ననే ఓకే చెప్పిన విషయం తెలిసిందే.
షకిబల్ పై రెండేళ్ల నిషేధం చాలదు:
బంగ్లాదేశ్ క్రికెటర్ షకిబల్ హసన్ పై ఐసీసీ విధించిన రెండేళ్ల నిషేధం సరిపోదని వాన్ పేర్కొన్నాడు. ప్రస్తుత తరం క్రికెటర్లకు ఏం చేయాలో, ఏం చేయకూడదో బాగా తెలుసు. బుకీ తనను సంప్రదిస్తే ఈ విషయం ఐసీసీకి తెలిపాల్సి ఉంటుంది. ఈ చిన్న విషయం తెలియదా? అని ప్రశ్నించాడు. అతనికి రెండేళ్ల శిక్ష సరిపోదని, శిక్షా సమయం పెంచాలని పేర్కొన్నాడు.
australia paryatanalo bharat 'dee and nait' test aadaali: ingland maji kepten maikhel wan
30-10-2019 Wed 15:41
gatha paryatanalo bharat niraakarinchindi
ippudu banglaatho tana toli dee and nait test match ku oppukundi
shakibal pai rendella nishedham chaaladu
bharat tolisaarigaa dee and nait test match aadanunna nepathyamlo ingland maji kepten maikhel wan spandistuu.. 'gatamlo bharat australia paryatanalo dee and nait test match aadadaaniki niraakarinchindi. ippudu swadesamlo banglaatho tana toli dee and nait test nu aadenduku oppukundi. alaage vache edaadi australia paryatanalo bharat okati leda rendu dee and nait match lu aadenduku angeekaristundanukunta' ani tweet cheshaadu.
test hoda unna bharat, bangla jatlu minaha, migata jatlannee pink bantitho saage dee and nait match lu aadaayi. bharat palu kaaranaalu chebutuu ee match laku dooramgaa undi. iteevala bcci kotta adhyakshudigaa baadhyatalu chepattina sourav gangoolee bangladesh cricket bordutho sampradinchi kol kataloni eeden gardens vedikagaa navambar 22 nunchi 26 varaku jarige rendo test dee and nait gaa aadaalani koradu. ika bcb tama jattutho sampradinchi ninnane oke cheppina vishayam telisinde.
shakibal pai rendella nishedham chaaladu:
bangladesh cricketer shakibal hasan pai icc vidhinchina rendella nishedham saripodani wan perkonnadu. prastuta taram cricketerlaku yem cheyalo, yem cheyakudado baga telusu. buki tananu sampradiste ee vishayam iccc telipalsi untundi. ee chinna vishayam teliyadaa? ani prasninchaadu. ataniki rendella shiksha saripodani, shiksha samayam penchaalani perkonnadu.